П Р О Т О К О Л    № 19

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 28.05.2013 г.

Днес, 28.05.2013 г. /вторник/ от 14.00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА - отсъства
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ - отсъства
КАМЕН ИВАНОВ - отсъства
МАРИЯ КУЗМАНОВА - отсъства
МИЛКА ИТОВА	

На заседанието присъстваха и експертните сътрудници към комисията: Красимира Василева – началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Извлечение от Протокол № 27 от извънредно заседание на КПА, проведено на 17.05.2013 г. – решение по т. Р-18 относно предложение за оптимизиране на щатни длъжности в апелативните, окръжните и административните съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение решението на КПА по т. Р-18 по протокол № 27 от 17.05.2013 г. Включените в решението на КПА предложения са приети с решение на Висшия съдебен съвет от 23 май 2013 г.

2. ОТНОСНО: Възражение от Мая Маркова – административен ръководител – председател на Окръжен съд гр. Велико Търново, против Решение Р-18.3.1 по протокол № 27 от 17.05.2013 г. на Комисията по предложенията и атестирането на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение възражението от административния ръководител на Окръжен съд гр. Велико Търново против Решение Р-18.3.1 по протокол № 27 от 17.05.2013 г. на Комисията по предложенията и атестирането на ВСС.
2.2. Комисията намира, че визираното във възражението решение на КПА не нарушава принципа, възприет при изготвяне на Анализа на натовареността и кадровото обезпечаване на органите на съдебната власт и предложения за оптимизиране на незаети щатни длъжности, изготвен към февруари 2013 г., а именно - да се намаляват незаети бройки в съдилища с по-ниска или около средната натовареност, за сметка на увеличаване на бройки в съдилища с много висока и по-висока от средната натовареност. Окръжен съд гр. Велико Търново е с натовареност малко над средната и КПА на свой ред е взела самостоятелно решение, което да предложи на ВСС.

3. РАЗНИ – организационни въпроси

ОТНОСНО: Работна среща на подгрупа "Съдии" от Работната група за изготвяне на средносрочна стратегия за човешките ресурси в съдебната система, което ще се проведе на 29.05.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Приема за сведение Предложение за промяна в кодовете за гражданските дела, които се ползват в статистическите отчети, изготвено от г-жа Мария Кузманова – член на КАОСНОСВ.
2. Предложението по т. 1. да се изпрати по електронна поща на членовете на подгрупа "Съдии" за запознаване с оглед обсъждането му на работната среща, която ще се проведе на 29.05.2013 г.

ОТНОСНО: Анализ на натовареността на районните съдилища и прокуратури с оглед оптимизиране структурата на отделните съдебни райони

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1. Въз основа на информацията от НСИ с данни за броя на жителите по населени места към 31.12.2012 г. да се изготви обобщение на несъответствията в списъците с населените места по съдебни райони спрямо актуалното състояние на населените места съгласно Националния регистър на населените места, воден от НСИ. Обобщението след изготвянето му да бъде внесено за обсъждане от комисията с оглед изготвяне на предложение до ВСС за актуализиране на списъците на обслужваните населени места по съдебни райони.
2. Въз основа на критериите на ЕМСС, които определят съществуването или не на един съд в определено населено място, да се подготви примерна структура на доклад, който да бъде изискан от председателите на окръжните съдилища.

ПРЕДСЕДАТЕЛ
НА КОМИСИЯТА:     / п /

КАЛИН  КАЛПАКЧИЕВ